2021 и 2022 г. Освен това по силата на Регламент (ЕС) 2020/2220 допълнителните средства от Инструмента на Европейския съюз за възстановяване (ИЕСВ) бяха предоставени по удължените програми през 2021 г. и 2022 г., за да се финансират мерки по Регламент (ЕС) No 1305/2013 за справяне с въздействието от кризата, предизвикана от COVID-19, и последиците от нея за селскостопанския сектор и селските райони на Съюза.
 (4)
 Както е посочено в съображение (24) от Регламент (ЕС) 2020/2220, за допълнителните средства от ИЕСВ се прилагат специфични условия. Ето защо тези допълнителни средства следва да бъдат програмирани и наблюдавани отделно от подпомагането от Съюза за развитие на селските райони, като същевременно по правило се прилагат правилата, посочени в Регламент (ЕС) No 1305/2013. Поради това тези допълнителни средства следва да се използват чрез Регламент (ЕС) No 1305/2013 и да се разглеждат в рамките на посочения регламент като суми, с които се финансират мерки по ЕЗФРСР. Вследствие на това съответните правила за изпълнение за финансово управление на допълнителните средства, посочени в член 58а от Регламент (ЕС) No 1305/2013, следва да бъдат адаптирани. По-специално прогнозирането на нуждите от финансиране, декларациите за разходите, които трябва да бъдат представени от държавите членки, и изчисляването на сумата, която трябва да бъде изплатена, следва да бъдат коригирани спрямо средствата, разпределени по ЕЗФРСР.
 (5)
 Поради това Регламент за изпълнение (ЕС) No 908/2014 следва да бъде съответно изменен.
 (6)
 Мерките, предвидени в настоящия регламент, са в съответствие със становището на Комитета по земеделските фондове,
 ПРИЕ НАСТОЯЩИЯ РЕГЛАМЕНТ:
 Член 1
 Регламент за изпълнение (ЕС) No 908/2014 се изменя, както следва:
 (1)
 В член 11, параграф 1, буква в) последното изречение се заличава;
 (2)
 В член 14, параграф 1 втората алинея се заменя със следното:
 „Когато плащанията, които трябва да бъдат извършени от Комисията, доведат до отрицателна сума за дадена държава членка, допълнителните приспадания се пренасят към следващите месеци.“;
 (3)
 В член 21 първата алинея се заменя със следното:
 „За всяка програма за развитие на селските райони, посочена в член 6 от Регламент (ЕС) No 1305/2013 на Европейския парламент и на Съвета (*1), и в съответствие с член 102, параграф 1, първа алинея, буква в), подточка ii) от Регламент (ЕС) No 1306/2013, държавите членки изпращат на Комисията два пъти годишно, най-късно до 31 януари и до 31 август, своите прогнози за сумите, които да се финансират от ЕЗФРСР за финансовата година. В тези прогнози се посочват отделно прогнозните суми за допълнителните ресурси, посочени в член 58а, параграф 2 от Регламент (ЕС) No 1305/2013. Освен това държавите членки изпращат актуализиран разчет на заявките си за финансиране за следващата финансова година.
 (*1) Регламент (ЕС) No 1305/2013 на Европейския парламент и на Съвета от 17 декември 2013 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) No 1698/2005 на Съвета (ОВ L 347, 20.12.2013 г., стр. 487).“;"
 (4)
 В член 22, параграф 1 първата и втората алинея се заменят със следното:
 „1. Разплащателните агенции декларират разходите за всяка програма за развитие на селските